ITD คว้างาน “กรมทางหลวง” สร้างมอเตอร์เวย์เอกชัย-บ้านแพ้ว มูลค่า 1.87 พันลบ.
ITD เซ็นสัญญา “กรมทางหลวง” ลุยก่อสร้างทางยกระดับทางหลวงพิเศษหมายเลข 82 สายทางยกระดับบางขุนเทียน-บ้านแพ้ว ช่วงเอกชัย-บ้านแพ้ว ตอน 7 มูลค่า1.87 พันลบ.
ITD เซ็นสัญญา “กรมทางหลวง” ลุยก่อสร้างทางยกระดับทางหลวงพิเศษหมายเลข 82 สายทางยกระดับบางขุนเทียน-บ้านแพ้ว ช่วงเอกชัย-บ้านแพ้ว ตอน 7 มูลค่า1.87 พันลบ.
8 ก.พ. 2565

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทได้ลงนามในสัญญาก่อสร้างทางยกระดับกับสำนักก่อสร้างสะพาน กรมทางหลวง เพื่อดำเนินการก่อสร้างโครงการก่อสร้างทางหลวงพิเศษหมายเลข 82 สายทางยกระดับบางขุนเทียน-บ้านแพ้ว ช่วงเอกชัย-บ้านแพ้ว ตอน 7  มูลค่างาน 1,868,300,000 บาท (รวมภาษีมูลค่าเพิ่ม) โดยมีระยะเวลาก่อสร้าง 1,080 วัน
ทั้งนี้ ลักษณะงานก่อสร้างประกอบด้วย งานก่อสร้างทางยกระดับ (MainLine) ด้วยคอนกรีตอัดแรงชนิด Precast Box Segment Viaduct ยาว 980.25เมตร, งานก่อสร้างสะพานข้ามแม่น้ำท่าจีน ด้วยคอนกรีตอัดแรงชนิด Balanced Cantilever ยาว 455 เมตร, งานสาธารณูปโภค (งานก่อสร้าง ปรับปรุงและขยายผิวจราจรเดิม, งานระบบระบายน้ำและบ่อพัก รวมทั้งงานไฟฟ้าและแสงสว่าง)